**Prihlásenie na prechodný pobyt**

Prechodným pobytom je pobyt občana mimo objektu trvalého pobytu, to je spravidla tam, kde sa občan dočasne zdržiava z pracovných, študijných, zdravotných, rekreačných a iných dôvodov.  
Občania sú povinní hlásiť ohlasovni na Mestskom úrade miesto, začiatok a predpokladaný čas prechodného pobytu, ktorý potrvá dlhšie ako 90 dní. (max.5 rokov)  
Ak prechodný pobyt trvá aj po skončení predpokladaného času, je občan povinný hlásiť prechodný pobyt znova.  
Zrušenie prechodného pobytu môže občan nahlásiť kedykoľvek v priebehu jeho trvania (vrátenie potvrdenia o hlásení pobytu), ak tak neurobí, prechodný pobyt zaniká automaticky uplynutím doby, na ktorú bol prihlásený.

|  |  |  |  |
| --- | --- | --- | --- |
| Osoba vybavujúca prihlásenie | Potrebné doklady | Doba vybavenia | Poplatok |
| Vlastník bytu (domu) | * Platný občiansky preukaz (v opačnom prípade potvrdenie o OP vydané políciou) | na počkanie | * prihlásenie na prechodný pobyt  bez poplatku * potvrdenie o prechodnom pobyte 5 €/osoba, platí sa v hotovosti v pokladni OcU |
| Manžel/manželka, nezaopatrené dieťa: | * Platný občiansky preukaz (v opačnom prípade potvrdenie o OP vydané políciou) * Oznámenie o uzavretí manželstva * U dieťaťa rodný list, rozhodnutie súdu o zverení do výchovy | na počkanie | * prihlásenie na prechodný pobyt bez poplatku * potvrdenie o prechodnom pobyte 5 €/osoba, platí sa v hotovosti v pokladni OcU |
| Nájomca bytu (domu): | * Platný občiansky preukaz (v opačnom prípade potvrdenie o OP vydané políciou) * Nájomná zmluva  (overené podpisy vlastníkov nehnuteľnosti + uvedená doba nájmu - maximálne 5 rokov) | na počkanie | * prihlásenie na prechodný pobyt bez poplatku * potvrdenie o prechodnom pobyte 5 €/osoba, platí sa v hotovosti v pokladni OcU |
| Obyvateľ bez užívacieho, alebo vlastníckeho vzťahu k nehnuteľnosti | * Platný občiansky preukaz (v opačnom prípade potvrdenie o OP vydané políciou) | na počkanie | * prihlásenie na prechodný pobyt bez poplatku * potvrdenie o prechodnom pobyte 5 €/osoba, platí sa v hotovosti v pokladni OcU |